ମେଟ୍ରୋ ଟିଭି ବ୍ୟୁରୋ, ୨୩/୧୧ଃ ଟେଲିଭିଜନର ପପୁଲାର ରିଆଲିଟି ଶୋ' କୌନ ବନେଗା କରୋଡପତି ୧୩ ତମ ସିଜନ୍ ଦର୍ଶକଙ୍କ ମନୋରଞ୍ଜନ ଜାରି ରଖିଛି । ଶୋ'ରେ ଅଂଶଗ୍ରହଣ କରୁଥିବା ପ୍ରତିଯୋଗୀମାନେ ହଟ୍ ସିଟ୍ରେ ବସି ବିଭିନ୍ନ ପ୍ରଶ୍ନର ଉତ୍ତର ଦେଉଥିବାର ଦେଖାଯାଉଛି । ଆଜିକାଲି ଶୋ'ରେ ଷ୍ଟୁଡେଣ୍ଟ୍ ୱିକ୍ ସ୍ପେସିଆଲ୍ ଏପିସୋଡ୍ ଦେଖିବାକୁ ମିଳୁଛି । ଏହି କ୍ରମରେ, ବିଭିନ୍ନ ପିଲାମାନେ ଶୋ'ରେ ଅଂଶଗ୍ରହଣ କରୁଥିବା ଦେଖାଯାଉଛି।
ଏହି ସପ୍ତାହରେ ଶୋ'ରେ ପିଲାମାନଙ୍କୁ ହୋଷ୍ଟ କରୁଥିବା ଅଭିନେତା ଅମିତାଭ୍ ବଚ୍ଚନଙ୍କୁ ଜଣେ ପ୍ରତିଯୋଗୀ ଏକ ମଜାଦାର କାର୍ୟ୍ୟ କରିବାକୁ କହିଛନ୍ତି । ପିଲାଟି ବିଗ୍ ବି ଙ୍କୁ ଜିଭରେ ନାକ ଛୁଇଁବାକୁ କହିଛନ୍ତି । ଅନେକ ଚେଷ୍ଟା ପରେ ମଧ୍ୟ ଅମିତାଭ ଏହି ଚ୍ୟାଲେଞ୍ଜକୁ ସଂପୂର୍ଣ୍ଣ କରିପାରିନାହାଁନ୍ତି ଏବଂ ଶେଷରେ ସେ ହାର ମାନିଛନ୍ତି । ସୋନି ଚ୍ୟାନେଲ ତାହାର ଅଫିସିଆଲ୍ ଇନଷ୍ଟାଗ୍ରାମ ଆକାଉଣ୍ଟରେ ଏହି ଭିଡିଓ ସେୟାର କରିଛି।
